Svētais Ekspedits
Svētais Ekspedits (miris 303. gadā; latīņu: Expeditus) bija armēņu izcelsmes Romas impērijas centurions, kurš 303. gadā esot ticis nogalināts, jo pieņēmis kristietību. Ekspedits atzīts par Romas katoļu svēto ar piemiņas dienu 19. aprīlī. Tiek uzskatīts par ārkārtas situāciju aizbildni. Tradicionāli attēlots kā romiešu kareivis, kurš vienā rokā tur palmu zaru, bet otrā krustu ar uzrakstu "tagad!", bet ar kāju spiež kraukli ar uzrakstu "rīt". Svētā Ekspedita kults īpaši attīstījies Francijas Reinjonas salā, kur tas savienojies ar Madagaskaras un Indijas ticējumiem. Visā salā atrodami nelieli, sarkani krāsoti altāri, kas veltīti Sv. Ekspeditam.